CELEX: C2004/179/25
Language: et
Date: 2004-07-10 00:00:00
Title: Kohtuasi T-159/04: Hagi, mille esitas 24. aprillil 2004 Davide Rovetta Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/13
            
         
      HAGI, mille esitas 24. aprillil 2004 Davide Rovetta Euroopa Ühenduste Komisjoni vastu
   (Kohtuasi T-159/04)
   (2004/C 179/25)
   Kohtuasja menetluse keel: itaalia keel
   Euroopa Ühenduste Esimese Astme Kohus on saanud 24. aprillil 2004 hagi, mille on esitanud Euroopa Ühenduste Komisjoni vastu Davide Rovetta, keda esindab advokaat Maurizi Gambardella.
   Hageja esitab esimese astme kohtule järgmised nõuded:
   
               —
            
            
               tühistada 14.05.2003 lõplik otsus, millega hageja määrati ametisse palgaastmele B5/3 ja jäeti rahuldamata hageja taotlus nr D/77/03 palgaastmele B4 määramiseks;
            
         
               —
            
            
               tühistada vastuses kaebusele nr R/563/03 sisalduv otsus, millega keeldutakse andmast juurdepääsu klassifitseerimise ühiskomisjoni dokumentidele;
            
         
               —
            
            
               määrata sümboolseks vaidlustatud otsusega tekitatud moraalse kahju summaks 1 euro;
            
         
               —
            
            
               kohustada komisjoni maksma tagasiulatuvalt alates hageja ametisse nimetamisest summad, mille ta oleks saanud, kui ta oleks nimetatud palgaastmele B4, mille talle määras ametisse nimetav asutus;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Maksustamise ja tolli peadirektoraadi ametnik Davide Rovetta esitas ametisse nimetavale asutusele katseaja lõppedes taotluse, et ta määrataks ametisse kõrgemale teenistusastmele, st palgaastmele B4 personalieeskirjade artikli 31 alusel. Ta väitis oma taotluses, et ta oli tööle võetud ka juristi ülesannete täitmiseks maksustamise ja tolli peadirektoraadi osakonnas A3 “Õigusküsimused ja ühenduse õigusnormide rakendamise järelevalve”.
   Ametisse nimetava asutuse eitava vastuse ja palgaastmele B5/3 määramise järel esitas hageja personalieeskirjade artikli 90 lõike 2 alusel selle otsuse peale kaebuse, mis jäeti otseselt rahuldamata.
   Hageja taotleb oma hagiga, et esimese astme kohus tühistaks kaebust rahuldamata jätnud otsuse ja otsuse, millega talle keelduti juurdepääsu andmast klassifitseerimise ühiskomisjoni dokumentidele.
   Hageja leiab, et need otsused rikuvad personalieeskirjade artikleid 25 ja 31, ei tunnusta Euroopa Kohtu ja esimese astme kohtu kohtupraktikat selles küsimuses, rikub olulisi vorminõudeid, ei ole põhjendatud ja teeb ilmse hinnanguvea. Sellega seoses väidab hageja ka, et käesolevas asjas ei ole järgitud 1983. aasta algset klassifitseerimise otsust, mida muudeti 7. veebruari 1996. aasta otsusega.
   Lõpuks viitab hageja ametisse nimetava asutuse klassifitseerimise raames kolleegiumi abil delegeerimissüsteemi ebaseaduslikkusele, kuna see rikub proportsionaalsuse, läbipaistvuse ja hea halduse põhimõtteid.